पाएं अपने शहर की ताज़ा ख़बरें और फ्री ई-पेपरडाउनलोड करें
सिविल अस्पताल और आईडीएसपी विंग में कोरोना फैल गया है। इसके कारण मैनपावर काफी घटने से कोविड एवं स्वास्थ्य सेवाएं प्रभावित होने लगी हैं। सिविल अस्पताल के आइसोलेशन, इमरजेंसी सहित अन्य वार्डों में कार्यरत 39 नर्स कोरोना पॉजिटिव हो चुकी हैं। इनमें से फिलहाल 30 एक्टिस केस हैं।
बाकी ने 10 दिन बाद रिज्वाइन कर लिया है। वहीं, एक फिजिशियन, एक बाल रोग विशेषज्ञ, एनेस्थेटिस्ट, ई-उपचार ऑफिसर, फार्मेसी ऑफिसर सहित अन्य स्टाफ कोरोना की चपेट में आया है। इनके अलावा मलेरिया विभाग की आईडीएसपी विंग भी कोरोना से अछूती नहीं रही। यहां की माइक्रो बायोलॉजिस्ट संक्रमित हुई हैं। एक माइक्रो बायोलॉजिस्ट रिकवर होकर वापस काम पर लौटी हैं। आईडीएसपी इंचार्ज पुनः मेडिकल लीव पर चली गईं। सीएमओ ऑफिस तक में संक्रमित केस मिल चुके हैं।
पिछली बार थी व्यवस्था, अब नहीं
इन संक्रमित डॉक्टर्स व स्टाफ के परिजन भी सुरक्षित नहीं रहे। कोविड ड्यूटी के बाद घर जाने के कारण परिवार के अन्य सदस्य संक्रमण की चपेट में आ गए। दरअसल, पिछली बार स्टाफ नर्सों व डाॅक्टर्स के लिए घर से बाहर क्वारेंटाइन की सुविधा थी। मगर इस बार ऐसा नहीं है। सिर्फ चुनिंदा डॉक्टर्स व इंटर्न के लिए होटल में कमरे बुक हैं।
डॉ. गोविंद फिर पीएमओ
पीएमओ डॉ. गोविंद गुप्ता के तबादले के बाद फतेहाबाद सीएमओ डॉ. मनीष बंसल ने कार्यभार संभाला था। अब डॉ. बंसल सीएमओ सिरसा का कार्यभार संभालेंगे। इनकी जगह डॉ. गोविंद गुप्ता पुनः सिविल अस्पताल हिसार में पीएमओ का कार्यभार संभालेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva awa_Deva zho_Hant eng_Latn